Аԥсны иҟоу урыстәылатәи аррамаҵзурауаа аԥырҩы дызҭам "аӷа" иԥрыгақәа ҭадырхеит
09:20 11.09.2022 (ирҿыцуп: 09:32 11.09.2022)
© Foto / пресс - служба ЮВО Абхазии Российские артиллеристы уничтожили условного противника в горах Абхазии
© Foto / пресс - служба ЮВО Абхазии
Аҽазыҟаҵарақәа мҩаԥысуан Ҵабал аполигон аҟны. Асценари ала, амотохысратә гәыԥ аԥырҩы дызҭам аибашьыгатә ԥрыгақәа рыла ирыжәлеит.
АҞӘА, цәыббра 10 - Sputnik. Аԥсны иҟоу Аладатәи арратә округ азениттә ҟәша аррамаҵзурауаа аԥырҩы дызҭам аибашьыгатә ԥрыгақәеи "аӷа" иеибашыгатә техникеи ржәылара аԥдырҟәҟәааит. Абри атәы аанацҳауеит УАО апресс-маҵзура.
Аԥырҩы дызҭам аибашьыгатә ԥрыгақәа рҭархаразы атактикатә гәыԥ анапхгаҩы "аӷа" ишьаҟьаразы адҵа ҟаиҵеит. Азениттә шьақәгылақәа "Тунгуск" рхархәарала аруаа рхықәкы нарыгӡеит.
Азениттә ҟәша аррамаҵзурауаа, иара убас, еиҭарго азенит-ракетатә комплексқәа "Игла" рхархәарала иҭадырхеит "аӷа" ижәылараз имаз авиациеи, аҳаирпланқәеи, авертолиотқәеи. Еиуеиԥшым ацәҟьарақәа шьақәыргылан 3 км инахараны.